SØGER  LÆRDOM  VED  LÆSNING  OG  VED  TRO 


NUMMER  20 


15.  OKTOBER  1934 


83.  AARGANG 


PRÆSIDENT  IVINS  DØD. 

Af  Ældste  William  Ørum  Pedersen. 


Der  er  fra  Salt  Lake  City,  Utah,  ind- 
løbet den  sorgelige  Meddelelse,  at  Præ- 
sident Anthony  W.  Ivins,  forste  Raad- 
giver  i  det  forste  Præsidentskab,  er  af- 
gaaet  ved  Døden  Søndag  den  23.  Sep- 
tember. 

Dette  Budskab  kom  som  en  Over- 
raskelse til  de  Hellige  i  Zion,  eftersom 
han  en  Uge  før,  paa  sin  82-aarige  Fød- 
selsdag, syntes  at  være  i  bedste  Vel- 
gaaende.  —  Præsident  Ivins  blev  fodt 
ved  Toms  River,  New  Jersey,  den  16. 
September  1852  og  kom  et  Aar  senere  med  sine  Forældre 
til  Utah.  Han  har  indtaget  mange  Stillinger,  baade  kirke- 
lige og  borgerlige,  og  udfort  dem  alle  med  stor  Dygtighed. 
Han  har  viet  en  stor  Del  af  sit  Liv  til  Missionsarbejde  i 
Mexiko  og  blandt  Indianerne.  Han  var  en  ivrig  Forsker  og 
en  virkningsfuld  Taler.  Han  var  venlig,  gavmild,  medfølende 
og  var  praktisk  i  sit  Syn  paa  Livet  og  i  sine  Raad.  Han  blev 
i  1907  kaldet  til  Apostel,  og  i  1921  kaldte  Præsident  Grant 
ham  til  at  være  hans  anden  Raadgiver,  og  1925  blev  han  be- 
skikket til  at  være  forste  Raadgiver  til  Præsident  Grant. 

Alle,  som  har  set,  hørt  eller  læst  noget  af  Præsident  Ivins, 
har  straks  faaet  Tillid  og  Kærlighed  til  ham.  Det  bedste  Be- 
vis herfor  har  vi  faaet  i  »Deseret  News«,  hvor  hans  Fodsels- 
dag  omtales.  Han  roses  der  af  saavel  Kirkens  som  Statens 
ledende  Mænd.  Blandt  Lykønskningerne  skal  det  fremhæves, 
at  Præsident  Roosevelt  personligt  sendte  sine  Ønsker  og 
siger  blandt  andet:  »Som  en  gammel  Ven  sender  jeg  mine 
bedste  Hilsener  og  Ønsker  paa  82-Aarsdagen.«  Præsident 
Grant  slutter  sin  Omtale  af  Præsident  Ivins  saaledes:  »Naar 
vi  tager  alt  i  Betragtning,  har  jeg  aldrig  kendt  en  Mand,  som 
paa  saa  mange  forskellige  Omraader  var  saa  sukcesfuld  som 
Præsident  Ivins.  Hans  Værdi  for  Kirken  og  Staten  kan  ikke 
overvurderes.« 

Fn  af  vor  Kirkes  store  Mænd  er  gaaet  bort  fra  os  her  paa 
Jorden,  men  lad  os  takke  Herren  for  det  herlige  Minde,  som 
vi  nu  har  om  Præsident  Ivins.  Hans  Aand  har  nu  forladt 
hans  kødelige  Legeme,  og  han  er  nu  kaldet  til  at  udføre  en 
større  Mission  hinsides.  Han  var  i  Sandhed  en  Guds  Profet, 
og  han  har  ved  enhver  Lejlighed  forsagt  at  mane  de  Hellige 
til  Trofasthed,  har  advaret  dem  forud,  at  Herrens  anden  Til- 
kommeise er  nær  for  Haanden,  og  han  har  til  det  sidste  baa- 
ret  et  stort  og  stærkt  Vidnesbyrd.  Læs  derom  i  den  redaktio- 
nelle Artikel  skrevet  af  Præsident  Merrill. 

Selvom  hans  Legeme  ikke  mere  er  iblandt  os,  har  vi  dog 
hans  Ord,  og  efter  disse  vil  vi  blive  domt,  naar  vi  har  hørt 
eller  læst  dem. 

Vi  siger  fra  Tid  til  anden,  at  vi  véd,  at  vor  Kirkes  øverste 
Ledere  er  Guds  Profeter,  til  hvem  Herren  kundgør  sin  Vilje 
med  os,  hans  Børn.  Men  gør  vi  det,  de  siger,  vi  skulde  gøre, 
og  afholder  vi  os  fra  at  gore  dette,  som  de  siger,  vi  skulde 
afholde  os  fra?  Lad  os  analysere  os  selv,  betragt  vor  rigtige 
Stilling  og  tænk  saa  paa  Herrens  Ord:  »Dersom  I  elske  mig, 
da  holder  mine  Befalinger.« 


VIDNESBYRD  OG  ERFARING. 

EN  VIDUNDERLIG  HELBREDELSE. 

Af  Ældste  Howard  M.  Cullimore. 

En  af  de  mest  vidunderlige  Erfaringer  og  Beviser  paa 
Præstedømmets  Magt  fandt  Sted  i  London  den  2.  September 
1934,  da  en  syg  blev  helbredet. 

Efter  et  herligt  Vidnesbyrdsmode  bad  Søster  Mary  Ann 
Dearman  Bint,  et  trofast  Medlem  i  Kirken,  om  at  blive  salvet. 
Hun  havde  ikke  været  i  Stand  til  at  overvære  Moderne  paa 

Grund  af  sin  og  sin  Mands  lange  Sygdom.  Dei  var  tre 
Aar  siden,  hun  sidst  havde  overværet  et  Møde  i  Grenens 
Modehus.  Grensforstanderen,  Broder  A.  J.  Wilmott,  bad  sin 
Søn  Alfred  John  og  mig  at  assistere  ham  i  at  udfore  denne 
Handling.  Alfred  John  blev  bedt  om  at  udgyde  Olien,  og  jeg 
blev  bedt  om  at  bekræfte  Salvelsen.  Dette  gjorde  vi. 

Medens  vi  bekræftede  Salvelsen,  kom  Ordene  lige  til  mig, 
som  blev  de  sagt  hojt,  »hun  vil  blive  helbredet  straks«.  Saa 
snart  som  vi  sagde  »Amen«  og  flyttede  vore  Hænder  fra  hen- 
des Hovede,  stod  Søster  Rint  op  og  sagde:  »Jeg  har  det  alle- 
rede bedre.«  Saa  loftede  hun  sin  Arm  og  sagde:  »Se,  jeg  kan 
lofte  min  Arm  over  mit  Hovede,  jeg  har  ikke  været  i  Stand 
til  at  lofte  denne  Arm  i  adskillige  Aar.  Mine  Mavesmerter  er 
ogsaa  ophort,  og  jeg  foler  mig  dobbelt  saa  stor  og  saa  let 
som  Luft.«  Derefter  fortalte  hun,  hvor  syg  hun  havde  været, 
og  hvor  taknemlig  hun  var,  fordi  hun  nu  var  blevet  hel- 
bredet. Hendes  Hjerte  var  fyldt  med  den  største  Glæde  — 
og  saaledes  folte  vi  alle  —  dog  følte  jeg  mig  meget  svag  og 
syntes,  at  jeg  nødvendigvis  maatte  ligge  ned. 

Sondag  Morgen  gik  Soster  Mary  Poole  hen  for  at  hjælpe 
Søster  Bint,  saa  hun  kunde  komme  i  Kirken.  Hun  vilde  blive 
og  passe  Broder  Bint,  da  han  var  saa  syg,  at  han  ikke  kunde 
gaa  til  Mode.  Soster  Bint  havde  nemlig  Dagen  for  til  nogle 
besøgende  Søskende  ytret  Ønsket  om  at  faa  Lejlighed  til  at 
overvære  Vidnesbyrdsmodet.  om  hun  var  rask  nok  ved  den 
Tid.  Men  hun  var  saa  syg,  da  Soster  Poole  kom,  at  det  ikke 
saa  ud  til,  at  hun  vilde  være  i  Stand  til  at  komme  til  Modet 
den  Dag.  Imidlertid  fik  Soster  Poole  hende  færdig,  og  hun 
tog  af  Sted. 

Da  Soster  Bint  traadte  ind  i  Huset,  da  hun  kom  tilbage  fra 
Modet,  bod  Soster  Poole  hende  velkommen  med  Ordene: 
»Hvad  er  der  sket,  Søster  Bint?  De  ser  helt  anderledes 
ud  nu.« 

Soster  Bint  svarede,  at  hun  ogsaa  folte  sig  som  en  helt 
anden.  Hun  fortalte  saa,  hvad  der  var  sket,  og  hun  gik  over 
i  den  anden  Ende  af  Værelset  og  loft  ede  sin  Arm  i  Vejret 
uden  det  mindste  Besvær. 

De  sidste  Ord,  jeg  har  hort  om  Soster  Bint,  er,  at  hun  sta- 
dig har  et  fortræffeligt  Helbred.  Dette  var  en  vidunderlig  Er- 
faring og  et  urokkeligt  Vidnesbyrd  til  mig  paa  det  hellige 
Præstedommes  store  Magt. 

(Red.  Note:  Hvis  De  har  haft  eller  hort  om  et  Vidnesbyrd 
med  Hensyn  til  en  Erfaring  af  lignende  Karakter  som  Ældste 
Gullimore,  i  hvilken  guddommelig  Kraft  har  været  tilkende- 
givet, som  Svar  paa  Bon,  ved  Helbredelse  eller  paa  anden 

Maade,  skulde  de  meddeles  til  andres  Gavn.  Kirkens  histo- 
riske Kontor  er  i  Færd  med  at  udarbejde  en  Samling  af 
saadanne  Erfaringer.  Søskende  og  Missionærer  i  Kirken  op- 
fordres til  at  være  behjælpelig  med  Udarbejdelsen  af  en  saa 
sjælden  og  usædvanlig  Samling. 

Nedskriv  Deres  Erfaring,  men  pas  nøje  paa,  at  Navne, 
Datoer  og  Stedsbelegnelser  er  nøjagtigt  angivet,  send  det  til 
»Skandinaviens  Stjerne«s  Kontor.  Saa  megen  Plads  som 
muligt  vil  blive  benyttet  til  Offentliggørelse  af  saadanne  Er- 
faringer, og  hver  enkelt,  enten  den  er  offentliggjort  eller  ej, 
vil  blive  sendt  til  Kirkens  historiske  Kontor  og  blive  en  Del 
af  den  permanente  Beskrivelse,  som  samles.) 


NYE   GENERALAUTORITETER. 

Ved  den  nylig  afholdte  Generalkonference  i  Salt  Lake  City 
blev  følgende  nye  Generalautoriteter  indsat: 

Som  Præsident  Ivins  Efterfølger  som  første  Raadgiver  i  det 
første  Præsidentskab  er  nuværende  anden  Raadgiver,  Præ- 
sident J.  Reuben  Clark,  indsat.  Som  .Præsident  Grants  anden 
Raadgiver  er  Apostel  David  O.  McKay  opholdt.  Det  vakante 
Apostelembede  er  blevet  besat  med  nuværende  Missions- 
præsident  over  Den  californiske  Mission,  Ældste  Alonso  A. 
Hinckley. 

Grundet  paa  Ældste  Charles  H.  Harts  Død,  en  af  Præsi- 
denterne for  de  Halvfjerds,  er  Missionspræsident  Rufus 
Hardy,  New  Zeeland,  blevet  indsat. 

Vi  er  glade  for,  at  vi  har  Mænd,  som  kan  lede  og  styre  delte 
store  Arbejde,  og  vi  haaber  og  beder,  at  Herren  vil  velsigne 
dem  i  rigeligt  Maal  i  deres  ansvarsfulde  Gerning. 


DEN  KOSTELIGE  PERLE. 

Den  forste  Del  af  »Den  kostelige  Perle«  kaldes  Mosebog  og 
indeholder  Moses'  Syner  aabenbaret  til  Joseph  Smith  i  1830 
og  Moses'  Skrivelser  aabenbaret  i  December  samme  Aar. 

Profeten  og  den  nylig  oprettede  Kirke  blev  bittert  angrebet 
af  Forfølgerne  paa  den  Tid.  Joseph  Smith  skrev:  »Jeg  vil 
dog  sige,  at  midt  i  alle  de  Prøver  og  Genvordigheder,  som  vi 
maatte  gennemgaa,  gav  Herren,  der  kendte  vor  spæde  og  for- 
svarsløse Tilstand,  os  sin  Bistand  og  skænkede  os  Linie  paa 
Linie  af  Kundskab  her  lidt  og  der  lidt,  hvoraf  Moses'  Syner 
var  et  herligt  Eksempel.«  I  dette  Syn  underrettedes  vi  om 

Moses'  Oplevelser  paa  et  meget  højt  Bjerg,  hvor  han  saa  Gud 
»Ansigt  til  Ansigt«  og  talte  med  ham.  Herren  aabenbarede 
ved  denne  Lejlighed,  at  han  var  Guds  Son,  og  at  der  var  et 
stort  Arbejde  for  ham  at  udfore. 

Ved  samme  Lejlighed  viste  Satan  sig  for  ham;  men  da  han 
blev  afvist,  veg  han  bort  fra  Moses  med  Graad,  Jamren  og 
Tænders  Gnidsel,  tydeligvis  i  stor  Kval  over  sin  fortabte  Til- 
stand. Da  Moses  havde  overvundet  Fristelsen,  blev  han  fyldt 
med  den  Helligaand,  og  det  forbigangne  og  nuværende  aab- 
nedes  for  hans  Sind.  I  de  folgende  Kapitler,  der  indeholder 
Moses'  Skrivelser,  faar  vi  en  Beretning  om  Skabelsen,  Synde- 
faldet og  Menneskeslægtens  forste  Tid  ned  til  Syndfloden, 
saaledes  som  den  blev  givet  til  Moses  og  aabenbaret  til  Joseph 
Smith.  Beretningen  om  Skabelsen  er  i  alt  væsentligt  den 
samme,  som  vi  har  i  Bibelen.  »Den  kostelige  Perle«  er  dog 
flere  Steder  lidt  tydeligere  end  Bibelen.  F.  Eks.  i  4.  Kapitel  i 
1.  Mosebog  begynder  Fortællingen  om  Syndefaldet  med  Lu- 
cifers Opror  og  hans  Rolle  som  Slangen  i  dette  store  Drama. 
Vi  lægger  Mærke  til,  at  der  var  to  onde  Redskaber,  Satan  og 
Slangen.  Satan  inspirerer  Slangen  og  taler  igennem  denne. 
Lad  os  bemærke,  at  dette  Kapitel  slutter  med  den  hoj tidelige 
Erklæring  fra  Herren  til  Profeten  Joseph:  »Og  disse  er  de 
Ord,  som  jeg  talte  til  min  Tjener  Moses,  og  de  er  sande  efter 
min  Vilje,  og  jeg  har  talt  dem  til  dig.« 

Beretningen  om  Faldet  er  Sandhed.  Den  er  ikke  en  Myte. 
Den  er  ikke  et  Digt.  Denne  Erklæring  er  især  vigtig  i  vor 
Tid,  hvor  den  religiose  Tankegang  for  en  stor  Del  beskæftiger 
sig  med  en  panteistisk  Immanens  af  Gud,  som  benægter  en 
personlig  Gud,  som  vi  tilbeder,  og  forkaster  Skabelsen,  Fal- 
det og  det  personlige  Ansvar  samt  Frelse  gennem  Tro  paa 
Kristi  Forsoning  og  Lydighed  mod  hans  Love  og  Anordninger. 
For  vore  Nutidsbegreber  er  der  mange  Vanskeligheder  for- 
bundet med  denne  Beretning;  men  een  Kendsgerning  er 
fremsat  med  Tydelighed:  Vore  forste  Forældre  befandt  sig  i 
en  barnlig  og  ungdommelig  Uskyldighedstilstand  længe  nok 
—  hvor  længe  véd  vi  ikke  —  til  under  deres  himmelske  Fa- 
ders Vejledning  at  erhverve  sig  den  Kundskab  og  Erfaring, 
som  er  nodvendig  for  at  bo  paa  Jorden  og  besidde  den  som 
dens  Herskere.  For  Faldet  havde  de  lært  at  kende  Gud  gen- 
nem personlig  Forbindelse  med  ham.  De  vidste  noget  an- 
gaaende  Universets  Bygning  og  Himmellegemerne,  der  blev 
givet  dem  til  Tegn,  til  bestemte  Tider  og  til  Dage  og  Aar. 
De  var  kendt  med  Planter  og  Træer.  De  kendte  Dyrenes  Sær- 
egenheder, thi  Adam  havde  givet  dem  Navn  og  formodentlig 
klassificeret  dem.  Saaledes  aandeligt  udstyret  fortes  de  som 
Folge  af  Faldet  fra  en  Uskyldighedstilstand  til  den  Moden- 

hedsalder,  der  var  nødvendig  for  Udforeisen  af  deres  Mission 
paa  Jorden.  Selve  Faldet  blev  en  Del  af  den  guddommelige 
Udviklingsplan.  Det  blev  en  Kilde  til  Glæde  for  vore  første 
Forældre.  Af  Bibelen  kommer  man  til  den  Slutning,  at  Kajn 
var  Adams  og  Evas  førstefødte  Søn,  men  i  Mose  Bog  i  »Den 
kostelige  Perle«  berettes,  at  vore  første  Forældre  havde  en 
stor  Familie  bestaaende  af  Sønner  og  Døtre  og  Børnebørn, 
førend  Kajn  og  Abel  viste  sig  paa  Historiens  Skueplads. 

ABRAHAMS  BOG. 

Den  3.  Juli  1835  kom  en  Herre  ved  Navn  Michael  H. 
Chandler  til  Kirtland.  Han  havde  fire  ægyptiske  Mumier  og 
nogle  Ruller  Papyrus,  som  han  viste  til  Profeten  Joseph. 

Mr.  Chandler  havde  udstillet  disse  Kuriositeter  i  Phila- 
delphia og  maaske  andre  Steder,  og  de  havde  gjort  en  hel  Del 
Opsigt.  Grunden  til,  at  han  kom  til  Kirtland,  var  den, 
at  han  havde  hørt,  at  Profeten  muligvis  vilde  interesse  sig 
for  Manuskripterne  og  maaske  var  i  Stand  til  at  oversætte 
dem.  En  kort  Tid  efter  kobte  nogle  Medlemmer  af  Kirken 
baade  Mumier  og  Papyrusruller,  hvorefter  Profeten  begyndte 
at  studere  disse  sammen  med  Brodrene  W.  W.  Phelps  og 
Oliver  Cowdery.  Til  deres  store  Glæde  fandt  de,  at  en  af  Rul- 
lerne indeholdt  Abrahams  Optegnelser  og  en  anden  Jakobs 
Søn  Josefs  Optegnelser. 

Profeten  omtaler  denne  vidunderlige  Opdagelse  i  sin  Selv- 
biografi med  den  Bemærkning:  »Vi  kan  i  Sandhed  sige,  at 
Herren  begynder  at  aabenbare  en  Overflødighed  af  Fred  og 
Sandhed.«  I  senere  Anførelser  i  hans  Dagbog  finder  vi,  at 
Profeten  var  i  Færd  med  at  oversætte  et  Alfabet  til  Abrahams 
Bog  og  ordne  en  Grammatik  til  det  ægyptiske  Sprog.  Den 
1.  Oktober  1835  var  han  naaet  langt  nok  frem  til,  at  de  kunde 
begynde  at  oversætte.  Det  første,  de  oversatte,  var  et  Studium 
om  Astronomiens  Grundsætninger,  som  de  var  forstaaet  af 
Fader  Abraham. 

Pap3rrusrullerne  blev  fundet  i  en  Grav  i  Nærheden  af  den 
gamle  By  Thebes  i  Ægypten  af  den  franske  rejsende  Antonio 
Sebolo  den  7.  Juni  1831.  Paa  Vejen  hjem  fra  Alexandria  blev 
han  syg,  og  han  døde  i  Triest  i  1832.  De  ægyptiske  Oldsager 
kom  til  at  tilhore  hans  Nevø  Mr.  Chandler  i  Amerika,  og  de 
blev  sendt  til  New  York.  I  April  1833  tog  denne  Mand,  der 
boede  i  Philadelphia,  Samlingen  ud  til  Toldkontoret.  Her 
fortalte  man  ham,  at  der  ikke  fandtes  nogen  i  New  York,  der 
kunde  læse  Rullerne,  hvilket  rimeligvis  var  sandt,  skønt  Pro- 
fessor Anton  boede  der;  men  at  Joseph  Smith  maaske  var  i 
Stand  dertil.  Nu  rejste  Mr.  Chandler  til  Kirtland,  hvor  han 

som  tidligere  nævnt  solgte  Mumierne  og  de  værdifulde  litte- 
rære Skatte. 

Abrahams  Bog  indeholder  en  Beretning  om  Abrahams  Ud- 
vandring fra  Ur  i  Kaldæa  til  Kanaan  og  derfra  til  Ægypten, 
hvor  han  blev  en  Forkynder  af  sund  Religion. 

Tale  holdt  af  Bodil  J.  Hansen  (Odense)  ved 
Ungdomsstævnet  i  Esbjerg. 


DEN  DANSKE  MISSION. 

ANKOMST. 

Folgende  Ældster  ankom  den  4.  Oktober  til  Danmark: 

Lewis  Alden  Westenskow,  Manti,  Utah,  Robert  A.  Nelson, 
Woods  Cross,  Utah,  og  Thomas  G.  Sorensen,  Salt  Lake  Cit}', 
Utah. 

Det  er  os  en  stor  Glæde  at  byde  disse  Brodre  velkommen 
her  til  Danmark  i  Herrens  Vingaard,  og  vi  beder  Herren  vel- 
signe dem  i  deres  Gerning. 

Ældsternes  Arbejdsmarker  vil  senere  blive  bekendtgjort. 

NY  REDAKTIONSSEKRETÆR. 

Ældste  Orson  B.  West,  som  i  U/2  Aar  har  været  Redak- 
tionssekretær og  Translator  for  »Skandinaviens  Stjerne«,  er 
nu  efter  eget  Ønske  blevet  hæderligt  aflost  fra  denne  Stilling. 

Da  Broder  West  har  faaet  ny  Stilling,  og  da  denne  Stilling 
optager  al  hans  Tid,  har  han  ment  det  passende  at  overlade 
sine  Tillidshverv  som  Redaktionssekretær  og  som  Præsident 
for  Hovedbestyrelsen  for  Unge  Mænds  Forening  i  Danmark 
til  andre. 

Ældste  West  har  til  enhver  Tid  udfort  et  stort  og  vidunder- 
ligt Stykke  Arbejde  i  de  ham  givne  Tillidshverv,  og  vi  paa- 
skonner  og  onsker  gennem  disse  Linier  at  takke  ham  for  den 
store  Indsats,  han  har  ydet  i  Herrens  Tjeneste.  Vi  haaber  og 
tror  dog,  at  vi  stadig  maa  nyde  al  den  Hjælp  og  Bistand,  som 
det  er  Broder  West  muligt,  og  vi  er  sikker  paa,  at  »Stjernen«s 
Læsere  altid  vil  paaskonne  at  se  en  Artikel  fra  ham,  da  han 
jo  er  meget  populær  overalt. 

Som  Broder  Wests  Afloser  er  Ældste  William  Ørum  Pe- 
dersen fra  Aalborg  blevet  indsat.  Broder  Pedersen  har  altid 
været  aktiv  og  trofast  i  Kirkens  Arbejde,  og  han  kendes  sik- 
kert af  mange  fra  hans  Missionsvirksomhed  for  knap  U/2 
Aar  siden.  Han  vil  sikkert  ogsaa  kendes  af  »Stjernen«s  Læ- 
sere, da  han  ved  flere  Lejligheder  har  skrevet  forskellige  Ar^ 

tikler  til  Bladet.  Broder  Pedersen  har  ogsaa  faaet  en  god 
Skoleuddannelse  og  har  altid  særligt  været  interesseret  i 
Sprog,  saa  han  vil  i  enhver  Henseende  være  vel  egnet  til  at 
overtage  det  ansvarsfulde  Arbejde,  baade  hvad  det  praktiske 
og  hvad  det  aandelige  angaar. 

Vi  er  stolte  over  disse  to  danske  Brodres  Arbejde  for  Vær- 
kets Forfremmelse,  og  vi  beder,  at  Herren  vil  velsigne  dem, 
at  de  endnu  maa  være  i  Stand  til  at  gøre  meget  godt  for  vor 
Kirke  i  dette  Land. 

FORANDRING  I  HOVEDBESTYRELSEN. 

Da  Ældste  Orson  B.  West  som  ovenfor  nævnt  har  bedt  om 
Afløsning,  er  den  øvrige  Del  af  Bestyrelsen  ifolge  Kirkens 
Orden  automatisk  aflost.  Vi  takker  Brodrene,  som  har  staaet 
Brodr  West  bi  i  Ungdomsforeningens  Arbejde,  og  vi  haaber 
og  tror  nu,  at  de  bedre  vil  være  i  Stand  til  at  hjælpe  Ung- 
domsforeningen fremad.  Som  den  ny  Bestyrelse  for  Unge 
Mænds  Foreninger  i  Danmark  er  følgende  Brødre  indsat: 
Edmund  Kaiser  som  Præsident  med  Chr.  Tideman  Pedersen 
og  William  Ørum  Pedersen  som  første  og  anden  Raadgiver 
og  Figat  Breum  junr.  som  Sekretær. 

Vi  ønsker  disse  Brødre  til  Lykke  med  deres  nye  Arbejde 
og  beder,  at  de  maa  faa  megen  Velsignelse  deraf. 

Alma  L.  Petersen, 
Missionspræsident. 

MINDEDAGE. 

Den  11.  Oktober  kunde  to  af  vore  velkendte  Søstre  i  Ran- 
ders fejre  Fødselsdag:  Søster  Amanda  M.  Christensen  blev 
60  og  Aar  og  Søster  Mari  Albeek  naaede  Støvets  Alder 
70  Aar. 

Begge  disse  Søstre  har  nu  tilhørt  Kirken  i  over  20  Aar, 
Str.  Christensen  blev  døbt  1910  og  Str.  Albeek  blev  døbt  1911, 
og  de  er  begge  meget  pligtopfyldende  og  trofaste  til  den  Pagt, 
som  de  sluttede  med  Gud  i  Daabens  hellige  Vande.  Trods 
deres  Alder  er  de  begge  Kredslærerinder,  og  de  passer  dette 
saavel  som  deres  Møder  saa  godt,  som  nogen  kunde  gøre  det. 

Med  disse  Linier  ønsker  vi  begge  Søstrene  hjertelig  til 
Lykke,  og  vi  beder  Herren  velsigne  dem  begge  med  Helbred, 
Glæde  og  Lykke  Resten  af  deres  Levetid.  M.  P. 

Lektier  for  Børneklasser  (10 — 14  Aar). 

2  1.  Oktober. 

ZEFANIAS,  DEN  SØRGMODIGE  PROFET. 

Fra  vort  Studium  af  Esaias  lærer  vi,  at  som  Resultat  af 
Esaias'  og  Mikas  Forkyndelser  udarbejdede  Kong  Hezekiah 
nogle  Reformer  for  Folket,  og  ved  Esaias'  Hjælp  frelste  han 
Jerusalem  og  dens  Indbyggere  for  Assyrernes  Overfald,  da 
de  havde  slaaet  Lejr  omkring  Jerusalem. 

Ved  Hezekiahs  Dod  omkring  686  f.  Kr.  kom  Manasse  paa 
Tronen  og  herskede  til  Aar  641  f.  Kr.,  og  efter  ham  fulgte  saa 
igen  Amon,  som  regerede  til  639  f.  Kr.  Under  disse  2  Kongers 
Regering  blev  Folket  stadig  mere  og  mere  ugudelige,  og  de 
dyrkede  Afguder.  Ved  Anions  Dod  blev  hans  Søn  Josiah 
Konge,  og  han  var  den  Gang  kun  en  ung  Mand.  Denne  unge 
Mand  kom  sammen  med  flere  hæderlige  Mænd,  som  tjente 
Herren,  og  een  af  disse  var  Zefanias,  man  sagde  endogsaa,  at 
han  var  hans  Lærer.  Zefanias  sørgede  meget  over  Folkets 
Ugudelighed  og  over  de  Lidelser,  som  de  fattige  var  Gen- 
stand for  under  de  to  foregaaende  Konger,  og  til  sidst  kunde 
han  ikke  tie  længere,  men  profeterede  angaaende  de  Domme, 
som  skulde  komme  over  Jerusalem.  Selv  var  han  af  konge- 
lig Afstamning,  thi  i  det  første  Kapitel  af  hans  Beskrivelser 
ser  vi,  at  hans  Slægtregister  kan  fores  tilbage,  saaledes  at 
han  var  en  Afstamning  af  Kong  Hezekiah.  Det  er  meget 
interessant  at  se  denne  unge  Profet  erklære  sig  imod  Ting, 
som  hans  Venner,  ja  maaske  endog  hans  Slægtninge  har  været 
interesseret  i.  Han  maa  have  modtaget  et  Kald,  og  han  maa 
have  været  meget  oprigtig  og  hengiven  til  dette  Kald. 

Hans  Beskrivelser  giver  foruden  hans  ypperlige  Profetier 
et  godt  Billede  af  de  forfærdelige  Forhold,  som  den  Gang  var 
herskende  blandt  Menneskene.  Ved  at  læse  1.  Kp.  14.  og  15. 
Vers  faar  man  et  Indtryk  af,  hvor  betydningsfuldt  han  har 
betragtet  sit  Kald,  idet  han  fortæller  dem  om  Herrens  Komme. 
Denne  Udtalelse,  han  giver  i  disse  to  Vers,  frembringer  den 
Tanke  og  det  Problem  for  Bibelgranskere  at  løse:  Vil  Men- 
neskene tilsidst  være  i  Stand  til  ved  egen  Hjælp  at  frelse  sig, 
eller  vil  det  være  nødvendigt,  at  Gud  maa  have  sin  Haand 
med  i  Spillet.  Hvad  mener  I?  Husk,  at  mange  af  Zefanias' 
Profetier  er  blevet  opfyldt. 

Spørgsmaal. 
1.   Hvor  længe  var  Judæa  uden  en  Profet?  Hvorfor? 

2.  Nævn  2  Konger,  som  bragte  Synd  og  Elendighed  over  Judæa. 

3.  Nævn  Kongen,  som  hjalp  Judæa. 

2  8.  Oktober. 

HABAKUK,  PROFETEN,  SOM  BAD  OM  HERRENS 

HJÆLP. 

Det  er  af  stor  Betydning,  at  vi  altid  holder  os  det  klart, 
paa  hvilken  Tid  de  forskellige  Konger  og  Profeter  levede,  og 
at  vide,  hvad  der  skete  med  Judæas  Indbyggere.  Da  Zefanias 
kom  til  Judæa,  havde  Folket  i  mere  end  50  Aar  været  uden 
nogen  Profet.  Paa  omtrent  samme  Tid  kom  Habakuk  og 
Nahum.  Det  er  meget  interessant  at  bemærke  den  lille  Smule, 
som  er  skrevet  om  disse  Mænd.  Tiden  for  disse  Profeters 
Komme  er  sat  omkring  Aaret  625  f.  Kr.,  hvilket  er  15  eller 
20  Aar  efter,  at  Profeten  Zefanias  forst  viste  sig  i  Judæa. 

I  kan  sikkert  fra  de  tidligere  Lektier  huske,  at  Jøderne  al- 
tid har  været  forfulgt  af  Assyrerne,  men  paa  den  Tid,  da 
Habakuk  begyndte  at  prædike,  var  Assyrerne  slaaet,  som 
Profeterne  havde  profeteret,  og  som  vi  har  hørt  om  før.  Men 
derfor  saa  det  ikke  ud  til,  at  Folket  skulde  blive  tilladt  at 
have  Fred,  thi  der  meldte  sig  straks  en  ny  Fjende.  Dette  var 
det  babyloniske  Kongerige,  og  det  saa  ud  til,  at  heller  ikke  de 
vilde  blive  behageligere  end  Assyrerne.  Over  denne  daarlige 
Tilstand  blev  Habakuk  saa  fortrædiget,  at  han  begyndte  sine 
Beskrivelser:  »Hvor  længe,  Herre,  har  jeg  dog  raabt,  og  du 
vil  ikke  høre;  jeg  raaber  til  dig  over  Vold,  og  du  vil  ikke 
frelse.  Hvorfor  lader  du  mig  skue  Uret  og  ser  selv  paa  Jam- 
mer? Ødelæggelse  og  Vold  er  for  mit  Ansigt,  og  der  kom 
Trætte  og  Kiv,  og  Kiv  rejste  sig.«  Med  andre  Ord:  »Hvorledes 
kan  han  tillade,  at  Folket  er  saa  barbarisk,  uden  at  lade  hans 
Vilje  ske?« 

Svaret  fra  Gud  indeholder  to  Hovedpunkter:  For  det  første 
maa  man  leve  et  retfærdigt  Liv,  for  det  andet  maa  man  al- 
tid være  i  Besiddelse  af  en  stor  Tro  paa  Gud  og  forstaa,  at 
han  altid  vil  være  retfærdig  overfor  os,  og  at  han  ikke  glem- 
mer os. 

To  Aar  senere  læser  vi  videre  i  hans  Beskrivelse:  »Skriv 
Synet  og  gør  det  tydeligt  paa  Tavlerne,  for  at  den,  som  læser 
det,  kan  gøre  det  i  en  Fart.«  (2:  2). 

Menneskets  Levned  maa  være  baseret  paa  stor  Tro  og  Til- 
lid, for  at  det  kan  være  i  Stand  til  at  forklare  Livets  Mening. 

Dette  er  denne  Profets  store  vidunderlige  Budskab.  Det  var 
sandt,  da  det  den  Gang  blev  givet  til  de  Mennesker,  som  le- 
vede dengang  —  og  det  er  en  Sandhed,  som  atter  er  gengivet 
til  os  i  Dag. 

Spørgsmaal. 

1.  Hvad  er  Tro? 

2.  Er  det  nodvendigt  at  have  Tro? 


Lektier  for  Børneklasser  (under  10  Aar). 

2  1.  Oktober. 
EVANGELIET  FORKYNDES  VIDT  OMKRING. 

Tekst:  Ap.  G.  4:  13—37;  8:  3—40. 

Har  du  nogensinde  hort  den  stille,  hviskende  Stemme 
hviske  noget  til  dig?  En  Dreng  fandt  en  Dag  en  dejlig,  stor, 
rod  Bold.  Det  var  forst  hans  Hensigt  at  beholde  den,  men  saa 
hviskede  denne  stille  Stemme:  »Det  vil  betale  sig,  om  du  for- 
søger at  finde  Ejeren,  for  saa  vil  du  selv  være  mere  glad.« 
Drengen  lyttede  til  Stemmen,  forandrede  sin  Mening  og  fandt 
Boldens  Ejer. 

De  Mænd,  som  leder  vor  Kirke,  prøver  paa  at  lytte  hver 
Dag  for  at  høre,  hvad  vor  Fader  vil  sige,  at  de  skal  gøre. 

For  mange,  mange  Aar  siden,  lige  efter  at  Kristus  var  faret 
op  til  Himlen,  prøvede  Peter  ogsaa  at  lytte  til  denne  Stemme. 
Efter  at  Peter  havde  helbredet  den  lamme  Mand  ved  den 
skonne  Port,  fik  de  Hellige  mange  Sorger  og  Besværligheder, 
thi  de  Præster,  som  ikke  holdt  af  Kristus,  hadede  ogsaa  Peter 
og  hans  Meningsfæller  og  gjorde  alt  for  at  komme  dem  til 
Livs.  Da  de  prøvede  at  forbyde  ham  at  tale  i  Jesu  Navn,  sva- 
rede han:  »Man  bør  adlyde  Gud  mere  end  Mennesker.«  Der- 
efter bad  Peter  og  de  Hellige  til  Gud  for  at  kende  hans  Vilje, 
og  han  fyldte  deres  Hjerter  med  Glæde  og  trøstede  dem,  og 
dette  gav  dem  atter  Mod.  Nogle  drog  af  Sted  til  andre  Byer 
for  at  forkynde  Evangeliet  for  nogle  af  deres  Venner  der.  I 
en  kort  Tid  var  der  Hellige  i  mange  Byer.  Peter  valgte  nogle 
gode  Mænd  til  at  gaa  til  disse  Byer  og  lede  disse  smaa  Menig- 
heder. Blandt  disse  var  Philip.  Han  gik  til  Byen  Samaria,  og 
til  alle  de  Mennesker,  som  vilde  lytte  til  hans  Røst,  fortalte 
han  Historien  om  Jesus,  og  han  sagde  dem,  at  Jesus  ønskede, 
at  alle  Mennesker  skulde  være  lykkelige.  Mange  blev  dobt 
og  blev  derved  Medlemmer  af  Jesu  Kristi  Kirke.  Saa  kom 
Peter  og  Johannes,  og  de  bad  Gud  om  at  sende  Talsmanden, 
den  Helligaand,  til  alle  disse,  som  havde  gjort,  hvad  der  var 
Ret,  og  var  blevet  dobt.  Der  var  et  Menneske,  som  meget 
gerne  vilde  have  denne  Helligaand  til  at  ledsage  sig.  Han 
sagde  til  Peter:  »Velsign  mig  med  denne  Helligaand,  og  saa 
vil  jeg  betale  dig  mange  Penge  for  det,«  men  Peter  fortalte 
ham,  at  en  saadan  Velsignelse  ikke  kunde  købes  for  Penge, 

(Fortsættes  Side  469.) 

PRÆSIDENT  ANTHONY  W.  IVINS. 


Præsident  Ivins  var  en  usædvanlig  Karakter.  Det  ligger 
ganske  klart,  naar  man  tager  Omgivelserne  og  Forholdene, 
under  hvilke  Størstedelen  af  hans  Liv  blev  levet,  i  Betragt- 
ning. Han  havde  ikke  Lejlighed  til  at  erhverve  sig  Lærdom 
og  Kundskab,  som  er  tilgængelige  for  mange  unge  Menne- 
sker nu  til  Dags  ■ —  ingen  Universiteter,  Biblioteker  o.  desl. 
Dog  var  han  i  høj  Grad  et  forfinet,  kultiveret  og  lærd  Men- 
neske. Disse  Egenskaber  erhvervede  han  sig  ved  stadige  Selv- 
anstrengelser og  for  en  stor  Del,  medens  han  endnu  var 
Pioner,  der  brødes  med  den  dystre  Natur  i  Syd- Utahs  og 
Mexicos  ørkenagtige  Egne.  Hvad  han  opnaaede  under  disse 
Forhold,  viser  tydeligt,  at  han  var  en  Mand  ud  over  det  al- 
mindelige. 

Ved  hans  Bortgang  mister  Verden  en  af  dens  største  Mænd 
og  Kirken  en  af  dens  Grundpiller  i  vor  Tid.  Udover  hans 
nærmeste  Familie  vil  Præsident  Grant  savne  ham  mest,  for 
han  var  Præsidentens  daglige  Følgesvend,  sad  med  ham  paa 
Kontoret  i  mange  Timer  Dag  efter  Dag,  medens  de  overvejede 
Kirkens  utallige  Problemer,  og  Præsident  Grant  elskede  Bro- 
der Ivins,  som  var  han  hans  Tvillingbroder.  De  to  havde 
været  Drenge  sammen  og  var  altid  de  bedste  Venner.  Præsi- 
dent Ivins  var  absolut  loyal  og  en  virkelig  Støtte  for  sin  Fore- 
satte, Præsident  Grant. 

Medens  Præsident  Grant  og  Kirken  nu  i  høj  Grad  vil  savne 
Præsident  Ivins,  vil  der  dog  ikke  finde  nogen  overdreven  Sorg 
Sted  for  den  bortgangne.  Præsident  Grant  véd  med  absolut 
Sikkerhed,  at  Præsident  Ivins  ikke  er  død.  Sandt  nok,  en 
midlertidig  Adskillelse  finder  Sted  mellem  det  dødelige  Le- 
geme og  den  udødelige  Aand,  men  Præsident  Ivins  lever 
stadig.  Hans  Minde  og  hans  Indflydelse  lever  mellem  os  her, 
medens  han  selv  er  gaaet  til  Aandeverdenen  for  at  mødes 
med  sine  kære,  som  er  gaaet  forud  for  ham  —  hans  Slægt- 
ninge og  den  levende  Guds  Hellige.  At  sørge  utilbørligt  for 
den  hedengangne  vilde  paa  en  Maade  være  at  nægte  Guds 
Forsyn,  som  »giver  og  tager«.  Hele  Kirken  vil  i  dybeste  Tak- 

nemlighed  være  rede  til  hengivent  at  sige:  »Lovet  være  Her- 
ren«. For  de  vil  takke  ham,  at  han  gav  dem  Præsident  I  vins 
til  at  leve  mellem  dem,  at  arbejde  med  dem  og  lede  dem  og 
lære  dem,  baade  i  Ord  og  Gerning.  De  lærte  meget  af  ham. 
For  alt  vil  de  i  Sandhed  være  taknemlige. 

Endvidere,  alle  Soskende  har  en  stærk  Overbevisning  om, 
at  Præsident  Ivins  ikke  er  hort  op  med  sit  Arbejde.  Himme- 
len er  for  »Mormonerne«  ikke  et  Sted,  hvor  Hellige  med 
Kroner  paa  Hovedet  sidder  evigt  omkring  Guds  Trone  og 
synger  Lovsange  til  hans  Navns  Ære.  Alle  Hellige  vil  i  al 
Evighed  være  aktive  og  med  glad  Hjerte  altid  gore  Faderens 
Vilje  hver  paa  deres  beskikkede  Plads.  Præsident  Ivins  vil 
faa  sin  Plads  udpeget,  og  han  vil  stadig  bruge  sine  Evner  og 
Kræfter  i  Herrens  Arbejde.  Ved  at  tro  paa  disse  Ting  vil 
Sidste  Dages  Hellige  aldrig  beklage  sig,  naar  deres  Kære  kal- 
des bort  fra  dette  Liv,  især  da  naar,  som  i  Præsident  Ivins 
Tilfælde,  de  har  levet  et  langt  og  hæderligt  og  respektabelt 
Liv. 

Set  fra  alle  Synspunkter  var  Præsident  Ivins  Liv  en  stor 
Sukces.  Alle,  som  kendte  ham,  kan  bevidne,  at  det  var  meget 
nyttigt.  Han  var  altid  optaget  af  Ting,  som  kunde  hjælpe 
hans  Medmennesker  —  Medlemmerne  af  Kirken  og  andre. 
Men  hans  Liv  var  mere  end  nyttigt,  og  det  er  derfor,  det  var 
en  Sukces.  Han  havde  stadig  Forbindelse  med  Himmelen, 
han  vidste,  at  han  havde  en  Fader  dér,  Gud  den  evige,  og 
vidnede  hyppigt  om  disse  Sandheder.  For  Eksempel  sagde 
han  officielt  paa  sin  82-aarige  Fødselsdag  blandt  andet  fol- 
gende:  »Jeg  plejede  i  min  Ungdom  at  gaa  til  et  afsides  lig- 
gende Sted  for  at  bede  til  Herren  om  Visdom,  saa  at  jeg 
kunde  forstaa  de  Ting,  som  jeg  læste  i  Skriften.  Ved  en  af 
disse  Lejligheder  fik  jeg,  efter  at  have  læst  i  Mormons  Bog, 
det  Vidnesbyrd,  som  jeg  onskede.  At  min  Forløser  levede  og 
havde  gengivet  sit  Evangelium  gennem  Joseph  Smith,  denne 
Husholdnings  store  Profet,  syntes  mig  lige  saa  sikkert  som 
det,  at  jeg  eksisterede.  50  Aars  Erfaring  har  bekræftet  dette 
Vidnesbyrd.  Jeg  har  aldrig  tvivlet  et  Øjeblik,  men  har  ventet 
taalmodigt  og  lykkeligt  paa  Herrens  Værks  Paabegyndelse 
og  paa  hans  herlige  Tilkommelse  for  at  regere  blandt  Menne- 
skene, som  jeg  véd  er  nær  for  Haanden.«  Saaledes  lyder  Præ- 
sident Ivins  sidst  offentliggjorte  Vidnesbyrd.  Gud  velsigne 
hans  Minde.  Joseph  F   MerriR 

(Fortsat  fra  Side  467). 

men  om  han  gik  hjem  og  levede  et  mere  retfærdigt  Liv  og 
var  lydig  til  Guds  Bud  og  Love,  vilde  han  sikkert  en  Gang 
blive  værdig  til  at  faa  denne  Velsignelse. 

En  Dag  talte  Gud  til  Philip:  »Staa  op  og  gaa  derhen,  hvor 

jeg  leder  dig.«  Philip  stod  straks  op  og  traf  en  fornem  Hof- 
mand, som  behovede  hans  Hjælp.  Hofmanden  sad  og  læste  i 
Bibelen,  hvad  Profeten  sagde,  da  Philip  nærmede  sig.  Denne 
Hofmand  havde  rejst  langt  for  at  komme  til  Templet  at  bede 
og  for  at  modtage  en  Velsignelse  fra  Gud.  Da  Philip  saa 
denne  Mand  sidde  i  sin  fine  Vogn,  sagde  den  stille,  hviskende 
Stemme:  »Gaa  hen  til  ham,  maaske  kan  du  hjælpe  ham.« 
Philip  gik  nærmere  og  sagde:  »Min  Ven,  jeg  ser,  at  du  læser, 
men  forstaar  du,  hvad  du  læser?« 

Dertil  svarede  Hofmanden:  »Hvorledes  skulde  jeg  kunne 
det,  uden  nogen  vejleder  mig.«  Og  han  bad  ham  da  folge 
med  sig,  og  dette  gjorde  Philip  og  belærte  ham  om  Jesu 
Kristi  Evangelium,  og  han  forstod  ham  straks.  Han  fortalle 
blandt  andet  om  Jesu  sidste  Budskab,  da  han  sagde:  »Den, 
som  tror  og  bliver  døbt,  skal  blive  salig.«  Naturligvis  ønskede 
denne  Hofmand  at  blive  døbt,  for  han  var  en  god  Mand,  og 
han  ledte  efter  Vejen  til  Guds  Rige.  Som  de  kom  frem  ad 
Vejen,  kom  de  til  noget  Vand,  og  Hofmanden  sagde:  »Se,  her 
er  Vand,  hvad  hindrer  mig  nu  i  at  blive  døbt.«  Men  Philip 
sagde:  »Dersom  du  tror  af  hele  dit  Hjerte,  kan  det  ske.«  Og 
Hofmanden  svarede  og  sagde:  »Jeg  tror,  at  Jesus  Kristus  er 
Guds  Søn.«  Saa  bod  Philip,  at  Vognen  skulde  holde,  og  de 
steg  begge  ned  i  Vandet,  og  Hofmanden  blev  døbt.  Men  da  de 
steg  op,  bortrykkede  Herrens  Aand  Philip,  og  Hofmanden 
saa  ham  ikke  mere,  men  han  drog  sin  Vej  med  Glæde. 

2  8.  Oktober. 

SAULUS'  OMVENDELSE. 

Tekst:  9:  1—21;  22:  1—21. 

Naar  du  en  Gang  imellem  er  træt,  sid  ned  og  læg  Mærke 
til,  naar  andre  Børn  leger.  Det  er  meget  interessant.  Nogle 
vil  løbe  langsomt,  andre  vil  lobe  hurtigere,  og  atter  andre 
vil  løbe  saa  hurtigt,  de  kan.  Hvem  tror  du,  der  morer  sig 
bedst? 

I  Dag  skal  du  hore  en  Historie  om  en,  som  gjorde  alle  Ting 
efter  bedste  Evne.  Han  var  lille,  havde  mørkt  Haar,  og  han 
havde  to  Navne.  Naar  han  færdedes  omkring  sit  eget  Folk, 
Jøderne,  var  hans  Navn  Saulus,  men  naar  han  færdedes 
blandt  Romerne,  kaldtes  han  Paulus. 

Han  var  født  paa  omtrent  samme  Tid  som  Kristus,  men 
hørte  ikke  om  ham  før  efter,  han  var  død.  Da  Saulus  hørte 
om  Jesus  og  hans  Apostle,  syntes  han  ikke  om  dem.  Han 
hadede  dem,  og  han  glædede  sig  for  hver  Gang,  han  havde 
Lejlighed  til  at  forfølge  og  skade  dem.  Ja,  han  kastede  endog 
Kvinder  og  Børn  i  Fængsel,  naar  de  troede  paa  Jesus  eller 
hans  Apostles  Lærdomme.  Han  forsøgte  at  gøre  dette  Ar- 

bejde  saa  godt,  at  alle  Mennesker  i  stor  Omkreds  kendte  ham, 
og  han  havde  faaet  Tilladelse  til  dette  af  Hojpræsten. 

En  Dag  ved  Middagstid,  da  Paulus  tog  til  Damaskus  med 
nogle  af  sine  Venner  for  atter  at  forfølge  de  Kristne,  om- 
straalede  et  Lys  ham  pludseligt,  og  han  faldt  blændet  til  Jor- 
den og  hørte  en  Rost  sige:  »Saul,  Saul,  hvorfor  forfølger  du 
mig?«  Saulus  svarede:  »Hvem  er  du,  Herre?«  Og  atter  lød 
Røsten:  »Jeg  er  Jesus,  den,  du  forfølger,  men  det  vil  blive 
dig  haardt  at  stampe  imod  Brodden.«  Saulus  blev  saa  over- 
rasket over  alt  dette,  men  han  vidste,  at  han  kun  ønskede  at 
gøre,  hvad  der  var  Ret,  saa  han  sagde  atter:  »Herre,  hvad 
ønsker  du,  at  jeg  skal  gore?«  Han  fik  saa  Besked  paa,  at  han 
skulde  gaa  ind  i  Staden,  og  han  skulde  saa  der  faa  at  vide, 
hvad  han  skulde  gore. 

Saulus'  Venner  saa  Lyset  og  hørte  Stemmen,  men  de  saa 
ikke  Jesus,  kun  Saulus  saa  ham.  Men  derefter  kunde  han 
ikke  se,  og  hans  Venner  viste  ham  saa  Vejen  ind  til  Byen, 
og  der  var  han  i  tre  Dage.  Han  var  meget  bedrøvet  og  kunde 
hverken  spise  eller  drikke.  Tanken  om,  at  han  havde  kæm- 
pet imod,  hvad  der  var  Ret,  gjorde  ham  næsten  syg.  Alt,  hvad 
han  bestilte,  var  at  bede  Gud  om  Hjælp. 

I  samme  By  levede  en  meget  god  Mand,  som  hed  Annanias. 
Vor  himmelske  Fader  fortalte  ham  i  en  Drom,  at  han  skulde 
staa  op  for  at  drage  til  Judæa,  thi  der  var  der  en  Mand,  som 
ventede  at  hore,  hvad  han  skulde  gore.  Han  havde  ikke  før 
været  god  imod  Apostlene,  fordi  han  troede,  at  de  var  for- 
kerte, men  da  han  nu  havde  forstaaet,  at  han  selv  var  for- 
kert, ønskede  han  at  vide,  hvad  han  skulde  gore. 

Annanias  var  meget  forbavset  herover;  han  kunde  ikke 
forstaa,  hvorfor  han  skulde  gaa  hen  til  en  Mand,  som  altid 
havde  forsøgt  at  kaste  Kristi  egne  Tjenere  i  Fængsel,  men 
Herren  sagde  til  ham:  »Gaa  og  gør,  som  jeg  har  fortalt  dig, 
thi  jeg  har  udvalgt  denne  Mand  til  at  hjælpe  mig.« 

Annanias  gik  saa  hen  og  fandt  Saulus,  lagde  Hænderne  paa 
hans  Hoved  og  sagde:  »Saul,  Broder,  Herren  har  sendt  mig, 
den^Jesus,  der  har  vist  sig  for  dig  paa  Vejen,  ad  hvilken  du 
kom,  for  at  du  skal  blive  seende  igen  og  fyldes  med  den  Hel- 
ligaand.  Saa  tov  nu  ikke  længere,  men  staa  op  og  bliv  dobt.« 
Saulus  var  meget  glad  og  lykkelig  over,  at  Annanias  kom  til 
ham.  Han  opdagede,  at  han  blev  seende,  efter  at  Annanias 
havde  velsignet  ham,  og  han  stod  op,  blev  dobt  og  fik 
Haandspaalæggelse  for  den  Helligaands  Gave. 

Fra  den  Dag  af  var  han  Jesu  Tilhængeres  bedste  Ven,  og 
han  gjorde  alt,  hvad  han  kunde,  for  at  fortælle,  hvorledes 
Gud  havde  velsignet  ham,  og  bar  store  Vidnesbyrd  og  bod 
alle  at  omvende  sig.  —  Om  en  Uge  eller  to  vil  vi  høre  en 
anden  Historie  om  Saul. 

KOMME  DIT  RIGE!* 

»Vor  Fader,  du  som  er  i  Himlene;  helliget  vorde  dit  Navn; 
komme  dit  Rige.« 

Saaledes  lærte  Mesteren  sine  Disciple  at  bede,  og  denne 
Formaning  er  aldrig  blevet  afskaffet.  De  sidste  Aarhundre- 
ders  Begivenheder  har  tydeligt  vist  Aarsagen  til  den  stadige 
inderlige  Bon:  »Komme  dit  Rige.« 

Men  hvis  denne  Bon  betyder  mere  end  Ordene,  indbefatter 
den  en  Overbevisning  fra  den  bedende,  at  dette  bestemte 
Rige  endnu  ikke  har  været  oprettet  her  paa  Jorden,  og  at  det 
vil  ske  paa  en  bestemt  Tid.  Og,  hvis  der  skal  oprettes  et  Rige, 
er  det  nodvendigt  at  have  en  levende,  regerende  Konge. 

I  Evangeliet  i  Overensstemmelse  med  Matthæus  gentages 
Udtrykket  »Himmeriges  Rige«  ofte,  medens  det  hos  de  andre 
Evangelister  og  Skribenter  af  den  Hellige  Bog,  Biblen,  om- 
tales med  Udtryk  som  »Guds  Rige«,  »Kristi  Rige«  eller 
»Riget».  I  mange  Tilfælde  er  disse  forskellige  Steder  brugt 
med  samme  Mening.  De  bibelske  Udtryks  forskellige  Brug 
indbefatter: 

1.  En  Betegnelse,  der  faktisk  er  ensbetydende  med  Udtrykket 
»Jesu  Kristi  Kirke«. 

2.  Bestemmelsen  af  det  bogstavelige  Rige,  materielt  og 
aandeligt,  over  hvilket  Frelseren,  Jesus  Kristus,  personligt 
skal  regere. 

Hvad  angaar  den  forste  Betragtning  véd  vi,  at  den  bibelske 
Omtale  af  det  »Rige«  allerede  er  blevet  oprettet  som  en  Or- 
ganisation blandt  Menneskene,  og  at  den  kæmper  imod  Synd 
og  onsker  formedelst  dens  Kraft  at  give  Menneskene  et  Mid- 
del, hvorved  hele  Menneskeheden  kan  blive  frelst.  Det  er  let- 
fatteligt, naar  vi  taler  om  Kirken  som  Riget,  vi  hentyder  til, 
en  Institution,  som  allerede  eksisterer  paa  Jorden,  og  ikke  en, 
som  skal  komme  senere. 

Jesu  Kristi  Kirke  gor  ikke  Krav  paa  Rettigheden  til  at  kon- 
trollere Nationernes  Regeringer,  og  dens  Grænseomraade  i 
timelige  Affærer  er  begrænset  til  Ting,  som  kun  angaar  dens 
egen  Organisation  og  Disciplin,  saadanne  Affærer,  som  er 
nødvendige  for  et  Samfundssystems  Bestaaen. 

Guds  Rige  og  Jesu  Kristi  Kirke  er  faktisk  synonyme  Ven- 
dinger. Vi  beder  ikke  om,  at  denne  Organisation  skal  komme, 
for  den  eksisterer  nu.  Vi  beder  for  dens  Fremgang  og  Vækst 
ved  Udbredelsen  af  dens  frelsende  Principper  og  for  deres 
Anerkendelse  af  Menneskeheden.  Men  Himmeriges  Rige  er 
større  end  Kirken,  da  den  sidstnævnte  eksisterer  i  Dag. 

Det  tæt  beslægtede  Forhold  forklares  tydeligt  i  den  korte 

*  Lektie  for  Præstedømmet  4de  Uge  i  Oktober. 

Aabenbaring  givet  til  Kirken  i  1831,  som  findes  i  Pagtens 
Bog  Kapitel  65.  (Læs  dette). 

Naar  Messias  kommer  for  at  herske  og  regere,  vil  han  led- 
sages af  en  Skare  Retfærdige,  som  allerede  er  uodelige,  og 
alle  de  Retfærdige,  som  endnu  er  i  Kodet,  skal  blive  taget  op 
for  at  mode  ham,  og  de  skal  gaa  ned  paa  Jorden  med  ham 
og  tage  Del  i  hans  Herlighed.  Saa  skal  Guds  Rige  paa  Jorden 
blive  forenet  med  Himmeriges  Rige,  og  saa  vil  vi  alle  for- 
staa  den  herlige  Opfyldelse  af  den  Bon,  som  Kristus  har  lært 
os,  og  som  saa  har  været  sagt  af  Menneskene  indtil  denne 
Tid:  »Komme  dit  Rige«. 

Himmeriges  Rige  paa  Jorden  vil  blive  en  bogstavelig  Re- 
gering, ledet  af  Kongen,  Jesu  Kristi  overste  Ledelse.  Saa 
kan  Menneskene  ikke  selv  tilegne  sig  Magten  eller  begynde  at 
dominere  overfor  deres  Medmennesker  eller  ophoje  sig  selv 
paa  Troner  eller  dække  sig  selv  til  med  Kroner  eller  Sceptre. 

At  dette  Riges  Grænseomraade  vil  være  verdensomfattende, 
finder  vi  i  Daniels  Udtvgning  af  Nebukanezars  Drom  i  Af- 
snittet »Hvad  skal  der  ske  i  de  sidste  Dage«.  Han  sagde: 

»Men  i  disse  Kongers  Dage  skal  Himmelens  Gud  oprette  et 
Rige,  som  i  al  Evighed  ikke  skal  forgaa,  og  hvis  Regering 
ikke  skal  overlades  til  noget  andet  Folk,  det  skal  knuse  og 
tilintetgore  alle  hine  Riger,  men  selv  skal  det  bestaa  evinde- 
ligt, efterdi  du  saa,  at  en  Sten  blev  losrevet  fra  Bjerget,  og 
det  ikke  ved  Hænder,  og  at  den  knuste  Jernet,  Kobberet, 
Leret,  Solvet  og  Guldet.  Den  store  Gud  har  ladet  Kongen  vide, 
hvad  der  skal  ske  herefter,  og  Drommen  staar  fast,  og  Ud- 
tydningen derpaa  viis.«  (Dan.  2:  44 — 45,  se  ogsaa  Vers  28). 

Spørgsmaal. 

1.  Hvilken  Betydning  har  Ordene:  »Komme  dit  Rige«? 

2.  Gor  Kirken  Krav  paa  at  kontrollere  Regeringsaffærer? 

3.  Hvad   er  Forskellen  mellem  Guds  Rige  og   Himmeriges 
Rige? 

4.  Hvilket  Regeringssvstem  vil  blive  benvttet  i  Himmeriges 
Rige? 

5.  Forklar  Daniels  Udtydning  af  Kong  Nebukanezars  Drom. 


KRONET  MED  HERLIGHED. 

Fortælling  af  Nephi  Anderson. 

Oversat  af  John  S.  Hansen. 

(Fortsat.) 

Da  de  havde  fuldendt  deres  Maaltid,  kom  den  samme  Mand 
ind,  som  havde  mødt  dem  den  foregaaende  Aften.  Han  sagde 
dem,  at  deres  Vogn  var  forspændt  og  rede  til  at  fore  dem 

videre;  eller,  hvis  de  valgte  at  tage  med  Sporvognen,  vilde 
de  naa  til  Byen  langt  hurtigere,  men  kunde  saa  naturligvis 
ikke  faa  saa  meget  at  se.  »Vi  foretrækker  at  se  alt,«  svarede 
Kongen. 

»Folg  saa  med  mig.« 

Kongen  og  Remand  gik  med  ham  ind  i  et  tilstødende  Væ- 
relse, hvor  de  traf  en  ung  Mand,  der  skulde  være  deres  Forer. 
Den  første  trak  sig  nu  tilbage,  og  den  unge  Mand  traadte  hen 
til  dem  og  trykkede  deres  Hænder. 

»Sæt  eder  ned  et  Øjeblik,«  sagde  han.  »Mit  Navn  er  Pau- 
lus. Jeg  skal  ledsage  eder  ind  i  Byen  og  være  eders  Vejviser 
i  Dag.  Saaledes  er  det  Skik  og  Brug  her.«  Den  Talende  satte 
sig  ligeledes  ved  Bordet,  medens  Kongen  og  hans  Ledsager 
sad  overfor  ham. 

»I  denne  Stad,«  fortsatte  Paulus,  »kan  der  ikke  være  Hyk- 
lere eller  Bedragere  af  nogen  Slags.  Det  er  derfor  bleven  mig 
paalagt  at  lade  eder  vide,  at  eders  virkelige  Navne,  Karakter 
og  Hensigten  med  eders  Besøg  ikke  er  ukendt.  De  er  Kongen 
af  Polen,  og  De  er  hans  Raadgiver  og  Ven.« 

Kongen  fo'r  sammen,  skiftede  Farve  og  saa  over  paa  Re- 
mand. 

»Hvad  —  hvordan  hænger  det  sammen?«  stammede  han. 

Paulus  smilede.  »Bliv  ikke  forskrækket,  min  Herre.  De 
var  kendt,  før  De  naaede  den  yderste  Port  i  Gaar.  Disse  Folk 
har  modtaget  Dem  med  fuld  Forstaaelse  af,  hvad  og  hvem 
De  var.  Alligevel  har  deres  Optræden  overfor  Dem  ikke  i 
nogen  Henseende  været  anderledes,  end  den  er  overfor  en- 
hver hæderlig  Mand,  der  kommer  til  denne  By  i  en  god  Hen- 
sigt, ligegyldig  om  han  er  høj  eller  lav,  rig  eller  fattig  i  Ver- 
dens Øjne.  Retfærdighed  og  det  personlige  Værd  er  den 
eneste  Maalestok,  som  her  benyttes.  Desforuden  er  De 
sikrere  her  end  i  Deres  bedste  Vens  Hus  i  Polen;  thi  Blods- 
udgydelser finder  ikke  mere  Sted  i  dette  Land,  ejheller  Øde- 
læggelser og  Hærværk  indenfor  vore  Grænser.  Vore  Mure  er 
Frelse;  vore  Porte  Taksigelse;  og  Indbyggerne  af  denne  Stad 
er  alle  retfærdige.  Den  er  deres  Arvelod  for  evigt;  thi  de  er 
en  Gren,  som  Herren  selv  har  plantet;  Hans  Hænders  Ger- 
ninger, hvori  Han  er  herliggjort.« 

Ingen  af  de  Fremmede  talte.  Ordene  syntes  at  gennem- 
bæve  dem  og  fylde  dem  med  Undren. 

»Kom,  lad  .os  begynde  vor  Rejse.« 

Kareten  ventede  ved  Døren,  men  det  var  ikke  de  Rejsendes 
egen. 

»Nej,«  svarede  Paulus  paa  deres  Sporgsmaal,  »Deres  Heste 
vil  faa  Lov  at  udhvile.  Dette  er  vort  Koretøj.« 

De  kørte  ud  i  Staden. 

»Gaar  omkring  Zion,  rundt  omkring  den,  tæller  dens 
Taarne!  Lægger  Mærke  til  dens  Mur,  betragter  noje  dens 
Paladser,  at  I  kunne  fortælle  det  for  den  Slægt,  som  kom- 
mer,« sagde  Paulus. 

»De  citerer  de  gamle  hebraiske  Skrifter,«  sagde  Remand. 

»Ja,  disse  »hellige  Guds  Mænd«  talte,  drevne  af  den  Hel- 
ligaand,«  var  Svaret. 

En  Times  Korsel  gennem  ubeskrivelig  Pragt  og  Storslaaet- 
hed  bragte  dem  til  en  Port  i  Muren,  der  omgav  Templet,  og 
hvor  de  steg  ud.  En  Mand  tog  sig  her  af  Hestene,  medens 
Paulus  førte  de  Fremmede  videre  til  Fods.  Han  sagde  et  Par 
Ord  til  den  Vagthavende  ved  Porten,  og  de  fik  Tilladelse  til 
at  passere.  Uden  om  den  store  Bygning,  der  laa  i  Midten, 
var  der  en  stor,  aaben  Plads  med  Græsplæner,  Træer  og 
Blomster  og  gennemkrydset  af  Spadseregange.  Her  saa  man 
Folk  gaa  frem  og  tilbage.  Førere  og  Vejvisere  havde  travlt 
med  de  Fremmede,  som  syntes  at  være  komne  fra  alle  Ver- 
dens Egne,  at  dømme  efter  de  forskellige  Dragter,  som  var 
iførte,  og  de  mange  Tungemaal,  hvori  de  talte. 

»Dette  er  Frihedens  Helligdom,«  sagde  Paulus,  »den  store 
Konges  Sæde.  Fra  dette  Sted  udgaar  de  retfærdige  Love,  der 
styrer  alle  Stammer  og  Folkeslag.  Det  er  endnu  for  tidligt  til 
at  komme  ind,  saa  vi  vil  gaa  lidt  omkring  i  Haven.« 

»Er  den  store  Konge  her  i  Dag?«  spurgte  Polens  Hersker. 

»Jeg  véd  det  ikke;  men  Raadet  vil  træde  sammen  og  fore- 
tage alle  fornødne  Forretninger.  Der  er  en  anden  Ting,  som 
jeg  nu  vil  fortælle  Dem:  Alle  de  Mennesker,  som  De  har 
mødt  eller  set,  har  De  sikkert  antaget  for  at  være  dødelige 
Væsener,  ligesom  De  og  jeg;  men  i  Virkeligheden  har  De  paa 
Deres  Koretur  gennem  Byen  set  mange  udødelige,  det  vil  sige 
opstandne  Mænd  og  Kvinder.  De  maa  huske  paa,  at  nu  leve 
de  Retfærdige,  til  de  opnaar  et  Træs  Alder,  og  naar  de  dør, 
hviler  de  ikke  i  Støvet,  men  bliver  forvandlede  i  et  Øjeblik. 
Disse  opstandne  Væsener  besøger  os  og  opholder  sig  hos  os 
for  en  Tid  for  at  undervise  os.  Paa  Grund  af,  at  De  er  en 
Fyrste  blandt  Nationerne,  vil  det  blive  Dem  tilladt  at  over- 
være Raadets  Forhandlinger  og  modtage  Undervisning  der- 
igennem. Tiden  nærmer  sig,  lad  os  gaa  ind.« 

Store  Mængder  af  hvidklædte  Mænd  strømmede  ind  i 
Templet.  De  tre  fulgte  med.  Kongen  og  Remand  saa  med 
Forudring  paa  dem,  der  var  blevne  udpegede  som  opstandne 
Væsener,  og  deres  Undren  forøgedes,  da  de  ikke  kunde  op- 
dage nogen  udpræget  Forskel  mellem  dem  og  Resten  af  Men- 
neskeheden, undtagen  maaske  i  Ansigtets  rolige,  behagelige 
Udtryk  og  det  Lys,  der  syntes  at  straale  ud  af  deres  Aasyn. 
De  var  sandelig  ikke  skyggeagtige,  uvirkelige  Væsener. 

Gennem  en  bred  Gang  kom  de  snart  til  Raadsalen.  Dens 
Pragt  blændede  Tilskuerne.  I  Salens  Midte  stod  en  mægtig 
Trone  ,hvid  som  Elfenben,  og  halvfjerds  Trin  forte  op  til  den. 
Paa  hver  Side  af  Tronen  var  der  Rækker  af  Sæder,  den  ene 
hojere  end  den  anden.  Disse  Sæder  fyldtes  hurtigt,  men 
Tronstolen  forblev  tom. 

»Kongen  er  her  ikke  i  Dag,«  hviskede  Paulus. 

Da  hørtes  en  blod,  vidunderlig  Musik,  der  forøgedes  i 
Styrke,  indtil  det  syntes,  som  om  et  Tusinde  Instrumenter 
forenede  i  ét  mægtigt  Tonevæld. 

Pludselig  rejste  den  store  Forsamling  sig  op  og  istemte  en 
Glædes-  og  Takkehymne. 

»Fører  —  kære  Ven,«  hviskede  Kongen  af  Polen,  »jeg  er 
overvældet,  jeg  kan  ikke  blive.« 

»Mine  Kræfter  svigter,«  sagde  Remand,  »jeg  frygter  for, 
at  det  er  ude  med  mig.« 

»Kom  da,  det  er  bedre,  vi  gaar,«  svarede  Paulus.  »Dette  er 
alt,  hvad  vi  vil  faa  at  se  denne  Gang.  Vi  vil  nu  gaa  ind  i  et 
andet  Værelse  og  vente,  til  Raadet  er  sluttet;  der  vil  da  blive 
givet  Dem  Lejlighed  til  at  have  en  Samtale  med  En,  som 
er  beskikket  til  at  tale  med  Dem.« 

Fra  Gangen  kom  de  ind  i  et  mindre  Værelse,  smykket  med 
kostbare  Malerier  og  Billedhuggerarbejder.  Boger,  Tidsskrif- 
ter og  Aviser  laa  til  Afbenyttelse,  og  da  de  Besøgende  var 
trætte  af  at  beundre  de  mange  Kunstværker,  satte  de  sig  ned 
ved  et  Bord. 

De  havde  ikke  længe  at  vente,  for  de  blev  underrettede  om, 
at  Kongen  og  hans  Ven  skulde  træde  ind  i  et  andet  Værelse 
i  Nærheden.  Paulus  vilde  vente  paa  deres  Tilbagekomst.  De 
to  gik  derind,  hvor  en  ærværdigt  udseende  Mand  ventede  paa 
dem.  Da  de  traadte  ind,  rejste  han  sig  og  sagde: 

»Velkommen  til  Herrens  Hus.  Jeg  kalder  Dem  ikke  Konge 
af  Polen  —  der  er  kun  én  Konge  her  paa  Jorden  —  men  jeg 
vil  kalde  eder  Kongens  Tjenere,  som  vi  alle  er.  Sæt  eder. 

Det  er  blevet  mig  paalagt  at  meddele  Dem,  at  Kongen  som 
et  Hele  taget  er  tilfreds  med  den  Maade,  hvorpaa  De  har 
varetaget  Deres  Statholderskab.  Herrens  Aand  tilskyndede 
Dem  til  at  fortage  denne  Rejse  hertil,  og  De  valgte  selv  at 
komme,  som  De  gjorde.  Tyranner  kommer  ikke  ind  i  denne 
Stad,  og  Deres  Nærværelse  her  er  en  Garanti  for,  at  De  har 
sogt  at  gore,  hvad  der  var  ret. 

Det  er  Herren  velbehageligt,  at  De  har  ophævet  Militær- 
væsenet og  lavet  Vaabnene  om  til  Landbrugsredskaber.  Husk 
paa  den  Lov,  der  siger,  at  enhver  Nation  og  Rige,  der  ikke 
vil  tjene  Herren,  skal  gaa  til  Grunde.  Kongen  giver  alle  sine 
Undersaatter  deres  Handlefrihed  med  Hensyn   til   Religion 

og  tvinger  ingen  til  at  adlyde  Evangeliets  Lov.  Alligevel  er 
Han  Jordens  Konge;  den  er  Hans,  thi  Han  skabte  den  og  har 
forlost  den;  og  Han  vil  nu,  at  alle  Nationer  skal  komme  ind 
under  den  samme  retfærdige  Regeringsform,  organiseret  af 
Herren.  I  et  Tusinde  Aar  vil  Jorden  hvile  i  Fred;  da  kom- 
mer den  store  og  forfærdelige  Herrens  Dag. 

Og  nu  en  anden  Ting.  Der  er  indløbet  nogle  Besværinger 
over,  at  Herrens  Udsendinge,  som  er  blevne  sendte  til  Deres 
Land  for  at  forkynde  Evangeliet  til  Folket,  ikke  har  haft  den 
forønskede  Frihed.  Vær  nu  saa  venlig  at  sørge  for,  at  de  ikke 
tilføjes  noget  ondt,  medens  de  fredeligt  forkynder  Folket 
religiøse  Lærdomme.« 

»Det  skal  jeg  sørge  for,«  svarede  Kongen  af  Polen. 

De  raadslog  med  hinanden  i  nogen  Tid,  hvorefter  de  to 
trak  sig  tilbage  og  sluttede  sig  til  Paulus,  der  førte  dem  ud 
i  Byen. 


II. 

»Og  Ulven  skal  gaa  hos  Lammet 
og  Panteren  ligge  hos  Kiddet;  Kal- 
ven og  Løven  og  Fedekvæget  skulle 
være  sammen,  og  en  liden  Dreng 
skal  drive  dem.  .  .  De  skulle  ej  gore 
noget  ondt  paa  hele  mit  hellige 
Bjerg;  thi  Jorden  er  fuld  af  Herrens 
Kundskab,  ligesom  Vandet  skjuler 
Havets  Bund.«  —  Es.  11:  6 — 9. 

Den  næste  Dag  gik  Paulus  med  de  to  Fremmede  omkring 
i  Byen.  Han  beskrev  og  forklarede  de  mange  højst  inter- 
essante Seværdigheder  og  besvarede  de  talrige  Sporgsmaal, 
som  de  stillede  til  ham.  Det  undgik  ikke  deres  Opmærksom- 
hed, at  der  var  gjort  forbavsende  Fremskridt  i  Kunst  og 
Videnskab,  og  at  de  var  udnyttede  i  det  daglige  Livs  Affærer. 
Deres  eget  Hjemland  var  efter  deres  Mening  langt  fremme 
paa  dette  Omraade,  men  hvad  de  saa  her,  overgik  deres  eget 
Land  i  alle  Henseender. 

»Vi  vil  nu  med  Æterlinien  køre  ud  til  een  af  vore  Skoler,« 
bemærkede  Paulus.  »Det  vil  interessere  Dem  at  se  Børnene.« 

»Dette  er  en  ny  Opfindelse  paa  Elektricitetens  Omraade,« 
sagde  deres  Fører,  medens  de  i  den  elegant  udstyrede  Vogn 
førtes  gennem  Byen  uden  Stoj  eller  Rystelse.  »Denne  Be- 
fordringsmaade  er  dog  endnu  noget  mangelfuld,  men  jeg 
læste  forleden  Dag  i  Avisen,  at  nogle  meget  vigtige  For- 
bedringer snart  skal  foretages.  De  har  uden  Tvivl  allerede 

lagt  Mærke  til  vort  Lys-  og  Varmesystem.  Synes  De  ikke,  det 
er  et  Fremskridt,  sammenlignet  med  den  gamle  Metode.« 

»Det  er  det  aldeles  sikkert;  vi  bruger  endnu  Damp  og  Elek- 
tricitet i  vort  Hjemland.« 

»Ja,  det  tænkte  jeg  nok.« 

De  havde  nu  naaet  deres  Bestemmelsessted  og  steg  ud  af 
Vognen. 

Uagtet  intet  i  Byen  gjorde  Indtryk  af  at  være  sammen- 
trængt eller  manglede  Plads,  saa  var  dette  Sted  dog  anlagt 
efter  en  usædvanlig  storslaaet  Plan.  Mægtige  Bygninger  laa 
spredte  omkring  paa  et  stort  Stykke  Land,  tilplantet  med 
Træer,  Græs  og  Blomster.  Her  var  Plads  til  at  aande  og  lege. 
Flere  Bække  med  krystalklart  Vand  lob  gennem  Anlæget,  og 
smaa  Damme  var  fyldte  med  Fisk  og  Svømmefugle.  Man 
hørte  Plasken  af  Springvand  og  skimtede  hvide  Marmor- 
statuer   gennem  Træernes  Lov. 

»Se  der,  hvad  er  det?«  udbrød  Remand,  idet  han  fik  Øje 
paa  et  stort  Dyr  under  et  Træ. 

»Det  er  en  brun  Bjørn.«  sagde  Paulus.  »Vi  har  nogle  Løver 
og  enkelte  af  de  mest  sjældne  Dyr  her  i  Anlæget  —  men  jeg 
glemmer  jo  helt,  at  disse  Scener  maa  være  fremmede  for 
Dem.  I  Polen  har  I  endnu  ikke  helt  afrystet  den  gamle  Ver- 
den. Det  tager  Tid.« 

»Ja,«  svarede  Remand,  »selv  om  Fjendskabet  mellem  Men- 
nesker og  Dyr  næsten  er  borte,  saa  har  vi  dog  endnu  ikke 
valgt  Bjørne  og  Løver  til  vore  Børns  Legekammerater.« 

»Diet  har  vi,  som  De  ser.« 

En  Flok  Børn  kom  springende  ned  gennem  Haven.  Det 
var  yndige  Børn,  fulde  af  Liv  og  Lystighed.  De  fik  Øje  paa 
Brun,  der  laa  og  strakte  sig  under  Træet,  og  de  stormede  los 
paa  ham.  Bjørnen  saa  dem  komme  og  rullede  sig  om  paa 
Siden,  synlig  fornøjet  med  Børnenes  Tumlen  over  dens  haa- 
rede  Krop.  Naar  de  klappede  dens  Hoved  og  Næse,  slikkede 
den  deres  Hænder. 

»Helt  saa  vidt  er  vi  endnu  ikke  komne,«  bemærkede 
Kongen. 

»Et  Syn  som  det  derovre  ser  vi  heller  ikke,«  tilføjede  hans 
Ledsager,  idet  han  pegede  paa  en  Tiger,  der  laa  i  Græsset, 
medens  et  Lam  ikke  ret  langt  fra  den  roligt  fortærede  sit 
Foder. 

»I  vil  med  Tiden,«  sagde  Paulus.  »Jorden  fyldes  med  Her- 
rens Kundskab.  Had,  Misundelse  og  Ødelæggelseslyst  for- 
svinder, og  I  ser  de  naturlige  Følger:  Ulven  lægger  sig  hos 
Lammet,  og  Børnene  leger  med  de  en  Gang  saa  vilde  Dyr. 
Paa  denne  Maade  bliver  Satan  bundet,  og  hele  Jorden  vil 
snart  være  udløst  af  hans  Magt.« 

De  kom  til  en  anden  Flok  Bom,  forsamlede  ved  Bredden 
af  en  lille  So.  De  lyttede  med  Opmærksomhed  til  en  Mand 
i  deres  Midte. 

»Lad  os  hore,  hvad  Lektien  er  i  Dag,«  sagde  Paulus,  idet 
de  gik  hen  til  Gruppen. 

Læreren  holdt  i  sin  Haand  en  Blomst,  som  han  havde 
plukket  lige  ved  Vandkanten,  og  han  viste  og  forklarede  nu 
Børnene  Plantens  ejendommelige  Form. 

»Det  er  Naturhistorie  i  Dag,«  sagde  Paulus.  »Jeg  havde 
haabet,  det  i  Stedet  havde  været  hans  Yndlingsemne.« 

»Og  hvad  er  det?« 

»Hele  dette  Anlæg  er  blevet  til  under  hans  Opsigt  og  efter 
hans  Udkast,  og  det  er  hans  hojeste  Glæde  at  give  Under- 
visning i  Jord-  og  Vandformationer.  Ofte  lader  han  en  Klasse 
grave  Grofter  og  Kanaler.  Han  siger,  at  han  lærte  alle  disse 
Ting,  da  han  gik  i  Skole,  menende  dermed  hans  tidligere, 
jordiske  Tilværelse.« 

»Er  han  da  et  opstandent  Væsen?«  spurgte  Remand  med 
lav  Stemme. 

»Ja,  han  er,«  var  Svaret.  »Mange  af  vore  Lærere  er.  De  vil 
sikkert  let  kunne  indse,  hvilke  Fortrin  de  har  fremfor  andre.« 

»Ja,  fuldtud.« 

»Jeg  ser,  at  han  er  færdig  med  Undervisningen.  Lad  os  tale 
lidt  med  ham.« 

Da  de  kom  hen  til  ham,  hilste  Børnene  paa  dem  med  et 
Smil,  og  Læreren  sagde: 

»Velkommen,  Brodre,  velkommen,  Broder  Paulus.« 

Til  Børnene  sagde  han,  at  de  nu  kunde  gaa  til  deres  næste 
Lektie,  og  de  gik  stille  bort. 

»Nu  har  jeg  lidt  Fritid,«  sagde  han.  »Vil  I  ikke  alle  gaa 
med  mig  ind  i  Læsestuen?  Jeg  har  noget  at  vise  dig,  Paulus, 
og  det  vil  maaske  ogsaa  interessere  vore  Besøgende.« 

»Behover  vi  ingen  Præsentation.?«  spurgte  Kongen,  da  de 
fulgte  Læreren  ind  i  en  stor  Bygning. 

»Åledes  ikke.  Han  véd,  hvem  I  er.«  • 

Læsesalen  var  et  smukt  udstyret  og  møbleret  Værelse.  Den 
var  fyldt  med  Borde,  Stole,  Bogreoler  o.  s.  v.  Hundreder  af 
Børn  sad  fordybet  i  Læsning.  Der  herskede  den  mest  fuld- 
komne Ro  og  Orden,  uagtet  man  ikke  saa  noget  til  nogen 
Opsynshavede.  De  tre  fulgte  Læreren  ind  i  en  mindre  Sal, 
tilsyneladende  indrettet  til  privat  Brug.  Stole  blev  sat  frem, 
hvorefter  han  aabnede  en  Avis,  som  han  bredte  ud  paa 
Bordet. 

»Har  I  set  den  sidste  Udgave  af  Bladet  i  Dag?« 

Ingen  af  dem  havde  set  den. 

»Jeg  fandt   noget  her  af  mere  end   almindelig   Interesse. 

Nogle  Arbejdere,  der  var  i  Færd  med  at  grave  Grunden  til 
en  større  Bygning,  stødte  under  Arbejdet  paa  Ruinerne  af 
en  By  fra  det  19de  Aarhundrede.  I  en  udhulet  Sten  fandt  de 
nogle  Mønter  fra  den  Tid  tilligemed  nogle  Aviser.  Det  var 
Skik  i  de  Dage  at  indmure  saadanne  Ting  i  større  Bygnin- 
gers Hjørnesten.  Brudstykker  fra  Aviser  er  gengivne  her,  og 
de  er  af  Interesse  for  de  Nulevende,  fordi  de  viser,  hvorledes 
Tilstanden  var  i  Verden  den  Gang,  den  var  under  den  faldne 
Engels  Indflydelse,  ham,  som  gjorde  Oprør  mod  Gud  i  Be- 
gyndelsen. Lad  mig  læse  nogle  Linjer  for  eder,  mest  Over- 
skrifter.« 

»I  Gaar  hjemsøgtes  Byen  af  en  ødelæggende  Ildsvaade. 
Halvdelen  af  Forretningskvarteret  blev  fortæret  af  Flam- 
merne. Værdier  til  Tusinder  af  Dollars  er  ødelagte,  og  det 
antages,  at  henved  50  Personer  omkom  under  Branden.« 

»Den  store  Strejke.  Tusindvis  af  Arbejdere  uden  Beskæf- 
tigelse. —  Børn  raaber  paa  Brød.  —  Pøbelhobe  marcherer 
gennem  Gaderne,  haaner  Politiet  og  odelægger  Ejendom.« 

»Her  er  en  anden.« 

»Krig!  Krig!  England,  Tyskland,  Frankrig,  Rusland  og 
de  Forenede  Stater  ruster  sig!« 

»Ja,  De  har  læst  Deres  Lands  Historie.  De  kender  alt  dette. 
Hvad  synes  De  om  dette?« 

»Millioner  af  Folkets  Penge  brugt  til  at  købe  Stemmer. 
En  Samling  hensynsløse  politiske  Svindlere  regerer  Landet.« 

»En  Bande  Vagabonder  erobrer  et  Tog  — « 

